૨૯ જૂન ૧૯૬૮ ના રોજ પૂજ્ય નીરુમા પ્રથમવાર જ પરમ પૂજ્ય દાદાશ્રીને વડોદરામાં મળ્યા. એમને જોતાં જ તેમને ગજબનું ખેંચાણ થયું અને લાગ્યું કે તેઓ કેટલાય અવતારથી તેમને ઓળખે છે અને આજે ફરી ભેગા થયા છે. તે સમયે તેમને અંદર પ્રબળ ઈચ્છા થઈ કે, "જો હું મારા જીવનનાં છેલ્લાં શ્વાસ સુધી પરમ પૂજ્ય દાદાશ્રીની સેવા કરી શકું, તો કેટલું સારુ!" આ પહેલીજ મુલાકાતમાં તેમણે હૃદયથી પોતાનું સર્વસ્વ જ્ઞાનીનાં સુચરણોમાં સમર્પિત કરી દીધું હતું.